Antallet mynter av en kryptovaluta er ifølge utgiveren skrevet inn i programkoden for hver enkelt, og kan ikke endres. Det skal finnes 100 milliarder XRP, og det skal aldri kunne eksistere flere enheter. Ved hver transaksjon blir et lite antall XRP brent opp. Selskapet Ripple Labs eier i dag flertallet av XRP og opplyser at de skal være låst i et digitalt hvelv med en kryptert tidslås, (såkalte «escrows»). Fra dette digitale hvelvet skal de gradvis slippes ut på markedet, dersom det er nok kjøpere. Den krypterte tidslåsen skal forhindre at man kan låse ut XRP før tiden. Det er konsensus på nettverket som bestemmer over escrowene, og hvor mye som skal slippes på markedet. Tidslåsen er programmert med åpen kildekode som kan kontrolleres av alle. Dette systemet er ment som en sikkerhet for investorer mot en plutselig oversvømming av markedet.